《武定女官凤索林领兵先至军容壮甚余喜之因成长句》
明代·胡庭兰

修戟真能不后期，佩刀还喜陆剸犀。貔貅步下风云壮，娘子军前号令齐。

川涌惊雷原野动，山苞含雾塞天低。即看灭此方朝食，扫穴翻营日未西。

作者简介：胡庭兰，或作胡廷兰，字伯贤，号桐江。增城人。曾师事王希文。明世宗嘉靖二十八年（一五四九）解元，二十九年（一五五〇）进士。授南京户部主事，迁北京陕西司员外郎，万历八年（一五八○）督学闽中，时倭寇围福州，廷兰守城破寇有功，而忌者议其越俎代庖，乃以佥事整饬，兵备云南。以监军指挥擒贼，功尤大。因忌者构陷，遽移疾归，遂不复出。。著有《相江集》。明郭棐《粤大记》卷一八、清道光《广东通志》卷二八一有传。